CELEX: 32008H0454
Language: bg
Date: 2008-05-30 00:00:00
Title: 2008/454/ЕО: Препоръка на Комисията от 30 май 2008 година относно мерки за ограничаване на рисковете от веществата натриев хромат, натриев бихромат и 2,2′,6,6′-тетрабромо-4,4′-изопропилидендифенол (тетрабромобисфенол А) (нотифицирано под номер C(2008) 2256) (Текст от значение за ЕИП)

18.6.2008   
            
            
               BG
            
            
               Официален вестник на Европейския съюз
            
            
               L 158/62
            
         
      ПРЕПОРЪКА НА КОМИСИЯТА
   
   от 30 май 2008 година
   относно мерки за ограничаване на рисковете от веществата натриев хромат, натриев бихромат и 2,2′,6,6′-тетрабромо-4,4′-изопропилидендифенол (тетрабромобисфенол А)
   (нотифицирано под номер C(2008) 2256)
   (текст от значение за ЕИП)
   (2008/454/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 793/93 на Съвета от 23 март 1993 г. относно оценка и контрол на рисковете от съществуващите вещества (1), и по-специално член 11, параграф 2 от него,
   като има предвид, че:
   
               (1)
            
            
               В рамките на Регламент (ЕИО) № 793/93 следните вещества са определени като приоритетни вещества за оценка в съответствие с Регламент (ЕО) № 143/97 на Комисията (2) и Регламент (ЕО) № 2364/2000 на Комисията (3), отнасящи се съответно до третия и четвъртия списък на приоритетни вещества, както е предвидено в Регламент (ЕИО) № 793/93:
               
                           —
                        
                        
                           натриев хромат,
                        
                     
                           —
                        
                        
                           натриев дихромат,
                        
                     
                           —
                        
                        
                           2,2′,6,6′-тетрабромо-4,4′-изопропилидендифенол (тетрабромобисфенол А).
                        
                     
         
               (2)
            
            
               Държавите-членки, определени за докладчици съгласно Регламент (ЕИО) № 793/93 и Регламент (ЕО) № 143/97, извършиха дейности по оценка на рисковете за хората и околната среда от тези вещества съгласно Регламент (ЕО) № 1488/94 на Комисията от 28 юни 1994 г. за установяване на принципите за оценка на рисковете за хората и околната среда от съществуващи вещества съгласно Регламент (ЕИО) № 793/93 на Съвета (4) и предложиха стратегия за ограничаване на рисковете.
            
         
               (3)
            
            
               Бяха проведени консултации с Научния комитет по токсичност, екотоксичност и околна среда (SCTEE) и Научния комитет по рисковете за здравето и околната среда (SCHER) и те дадоха становища по отношение на оценките на рисковете, извършени от докладчиците. Становищата бяха публикувани на интернет адреса на горепосочените комитети.
            
         
               (4)
            
            
               Резултатите от оценката на рисковете и последващите резултати от стратегиите за ограничаване на рисковете бяха представени в съответното Съобщение на Комисията (5).
            
         
               (5)
            
            
               Въз основа на тази оценка е уместно да се препоръчат някои мерки за ограничаване на рисковете от определени вещества.
            
         
               (6)
            
            
               Препоръчаните мерки за ограничаване на рисковете за работниците следва да бъдат разглеждани в рамките на законодателството за закрила на работниците, за което се смята, че осигурява адекватна рамка за ограничаване до необходимата степен на рисковете от съответните вещества.
            
         
               (7)
            
            
               Мерките за ограничаване на рисковете, предвидени в настоящата препоръка, са в съответствие със становището на Комитета, учреден съгласно член 15, параграф 1 от Регламент (ЕИО) № 793/93,
            
         ПРЕПОРЪЧВА:
   РАЗДЕЛ 1
   НАТРИЕВ ХРОМАТ
   
      
         (CAS № 7775-11-3; Einecs № 231-889-5)
      
   
   Мерки за ограничаване на рисковете за работниците (1) и за околната среда (2, 3, 4, 5, 6)
   
               1.
            
            
               Работодателите, използващи съединения на хром (VI) в производството на пигменти и багрила, в създаването на продукти за обработка на метали, при електролизната метализация и като фиксатори в оцветяването на вълна, следва да вземат под внимание всички специфични за сектора насоки, разработени на национално равнище, които се основават на практическите насоки с незадължителен характер, съгласно член 12, параграф 2 от Директива 98/24/ЕО на Съвета (6).
            
         
               2.
            
            
               В разрешенията, издавани по силата на Директива 2008/1/ЕО на Европейския парламент и на Съвета (7), компетентните органи в съответните държави-членки следва да определят условия, норми за допустими емисии или еквивалентни параметри или технически мерки по отношение на хром (VI), за да бъдат съответните инсталации експлоатирани в съответствие с най-добрите налични техники (наричани по-долу „НДНТ“), като се отчитат техническите характеристики на съответните инсталации, тяхното географско положение и местните условия на околната среда.
            
         
               3.
            
            
               Държавите-членки следва да контролират внимателно прилагането на НДНТ по отношение на хром (VI) и да докладват на Комисията за всички значими факти в рамките на обмяната на информация за НДНТ.
            
         
               4.
            
            
               За улесняване на издаването на разрешения и на мониторинга съгласно Директива 2008/1/ЕО хром (VI) следва да бъдат включен в текущите работи по разработването на насоки за НДНТ.
            
         
               5.
            
            
               Местните емисии в околната среда следва, когато е необходимо, да се контролират от национални правила, за да се гарантира, че няма да има рискове за околната среда.
            
         
               6.
            
            
               За водоемите, в които емисиите на хром (VI) могат да доведат до рискове, съответната(ите) държава(и)-членка(и) определя(т) стандарти за качество на околната среда (наричани по-долу „EQS“), както и националните мерки за намаляване на замърсяването за постигане на тези стандарти през 2015 г. в съответствие с Директива 2000/60/ЕО на Европейския парламент и на Съвета (8).
            
         РАЗДЕЛ 2
   НАТРИЕВ ДИХРОМАТ
   
      
         (CAS № 10588-01-9; Einecs № 234-190-3)
      
   
   Мерки за ограничаване на рисковете за работниците (7) и за околната среда (8, 9, 10, 11, 12)
   
               7.
            
            
               Работодателите, използващи съединения на хром (VI) в производството на пигменти и багрила, в създаването на продукти за обработка на метали, при електролизната метализация и като фиксатори в оцветяването на вълна, следва да вземат под внимание всички специфични за сектора насоки, разработени на национално равнище, които се основават на практическите насоки с незадължителен характер съгласно член 12, параграф 2 от Директива 98/24/ЕО.
            
         
               8.
            
            
               В разрешенията, издавани по силата на Директива 2008/1/ЕО, компетентните органи в съответните държави-членки следва да определят условия, норми за допустими емисии или еквивалентни параметри или технически мерки по отношение на хром (VI), за да бъдат съответните инсталации експлоатирани в съответствие с НДНТ, като се отчитат техническите характеристики на съответните инсталации, тяхното географско положение и местните условия на околната среда.
            
         
               9.
            
            
               Държавите-членки следва да контролират внимателно прилагането на НДНТ по отношение на хром (VI) и да докладват на Комисията за всички значими факти в рамките на обмяната на информация за НДНТ.
            
         
               10.
            
            
               За улесняване на издаването на разрешения и на мониторинга съгласно Директива 2008/1/ЕО хром (VI) следва да бъдат включен в текущите работи по разработването на насоки за НДНТ.
            
         
               11.
            
            
               Местните емисии в околната среда следва, когато е необходимо, да се контролират от национални правила, за да се гарантира, че няма да има рискове за околната среда.
            
         
               12.
            
            
               За водоемите, в които емисиите на хром (VI) могат да доведат до рискове, съответната(ите) държава(и)-членка(и) определя(т) стандарти за качество на околната среда, както и националните мерки за постигане на тези стандарти през 2015 г. в съответствие с Директива 2000/60/ЕО.
            
         РАЗДЕЛ 3
   2,2′,6,6′-ТЕТРАБРОМО-4,4′-ИЗОПРОПИЛИДЕНДИФЕНОЛ (ТЕТРАБРОМОБИСФЕНОЛ А)
   
      
         (CAS № 79-94-7; Einecs № 201-236-9)
      
   
   Мерки за ограничаване на рисковете за околната среда (13, 14)
   
               13.
            
            
               В разрешенията, издавани по силата на Директива 2008/1/ЕО, компетентните органи в съответните държави-членки следва да определят условия, норми за допустими емисии или еквивалентни параметри или технически мерки по отношение на тетрабромобисфенол А, за да бъдат съответните инсталации експлоатирани в съответствие с НДНТ, като се отчитат техническите характеристики на съответните инсталации, тяхното географско положение и местните условия на околната среда.
            
         
               14.
            
            
               Местните емисии на тетрабромобисфенол А в околната среда следва, когато е необходимо, да се контролират чрез национални разпоредби, за да се гарантира, че няма да има рискове за околната среда.
            
         РАЗДЕЛ 4
   АДРЕСАТИ
   
               15.
            
            
               Адресати на настоящата препоръка са всички сектори, които внасят, произвеждат, транспортират, съхраняват, изготвят препарати или извършват друга обработка, използват, обезвреждат или възстановяват разглежданите вещества, както и държавите-членки.
            
         
      Съставено в Брюксел на 30 май 2008 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 84, 5.4.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 25, 28.1.1997 г., стр. 13.
   
      (3)  ОВ L 273, 26.10.2000 г., стр. 5.
   
      (4)  ОВ L 161, 29.6.1994 г., стр. 3.
   
      (5)  ОВ C 152, 18.6.2008 г., стр. 11.
   
      (6)  ОВ L 131, 5.5.1998 г., стр. 11. Директива, изменена с Директива 2007/30/ЕО на Европейския парламент и на Съвета (ОВ L 165, 27.6.2007 г., стр. 21).
   
      (7)  ОВ L 24, 29.1.2008 г., стр. 8.
   
      (8)  ОВ L 327, 22.12.2000 г., стр. 1. Директива, последно изменена с Директива 2008/32/ЕО (ОВ L 81, 20.3.2008 г., стр. 60).